Surathai21/ocs-krisdika huggingface dataset:
กฎกระทรวง ฉบับที่ 4 (พ.ศ. 2535) ออกตามความในพระราชบัญญัติช่างรังวัดเอกชน พ.ศ. 2535
วันที่ประกาศ: 1992-11-06

content: กฎกระทรวง ฉบับที่ ๔ (พ.ศ. ๒๕๓๕) ออกตามความในพระราชบัญญัติช่างรังวัดเอกชน พ.ศ. ๒๕๓๕
content: อาศัยอำนาจตามความในมาตรา ๕ มาตรา ๕๘ วรรคหนึ่ง แห่งพระราชบัญญัติช่างรังวัดเอกชน พ.ศ. ๒๕๓๕ รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้
sectionNo: 1
content: ข้อ ๑ “รังวัด” หมายความว่า ทำการรังวัดตามประมวลกฎหมายที่ดินเฉพาะที่ดินที่มีโฉนดที่ดินเพื่อการสอบเขต แบ่งแยกหรือรวมที่ดินหลายแปลงเข้าเป็นแปลงเดียวกัน โดยปฏิบัติตามบทบัญญัติแห่งกฎหมายว่าด้วยช่างรังวัดเอกชน
sectionNo: 2
content: ข้อ ๒ ให้กำหนดมรรยาทช่างรังวัดเอกชน ดังนี้ (๑) ไม่กระทำการใด ๆ อันอาจนำมาซึ่งความเสื่อมเสียเกียรติศักดิ์แห่งวิชาชีพ (๒) ปฏิบัติงานที่ได้รับทำด้วยความซื่อสัตย์สุจริตตามหลักปฏิบัติและวิชาการ (๓) ไม่กระทำการใด ๆ
sectionNo: 2
content: โดยจงใจให้เป็นที่เสื่อมเสียแก่ชื่อเสียงหรืองานของช่างรังวัดเอกชนหรือสำนักงานช่างรังวัดเอกชนอื่น (๔) ไม่โฆษณาหรือยอมให้ผู้อื่นโฆษณาด้วยประการใด ๆ ซึ่งการประกอบวิชาชีพ เว้นแต่การแสดงชื่อ คุณวุฒิ ตำแหน่ง ที่อยู่หรือสำนักงานของตน (๕) ไม่ละทิ้งงานที่ได้รับทำโดยไม่มีเหตุอันสมควร (๖)
sectionNo: 2
content: ไม่รับทำการรังวัดที่มิได้รับมอบจากสำนักงานช่างรังวัดเอกชนที่ตนสังกัด (๗) ไม่เปิดเผยความลับของผู้ว่าจ้างที่ตนได้รับทราบมาจากการรังวัด (๘) ไม่เรียก รับหรือยอมรับทรัพย์สินหรือประโยชน์อื่นใดสำหรับตนเอง หรือผู้อื่นโดยมิชอบ (๙) ไม่รับทรัพย์สินหรือประโยชน์อื่นใดจากบุคคลอื่นเนื่องในการรังวัด
sectionNo: 2
content: นอกจากสำนักงานช่างรังวัดเอกชนที่ตนสังกัด (๑๐) ไม่ใช้อุบายอย่างหนึ่งอย่างใดเพื่อจูงใจให้ผู้ใดว่าจ้างสำนักงานช่างรังวัดเอกชนที่ตนสังกัด (๑๑) ไม่กระทำการใดอันเป็นการยุยงส่งเสริมให้เกิดข้อพิพาทเกี่ยวกับแนวเขตหรือเนื้อที่ที่ดิน (๑๒) ไม่ยินยอมหรือให้คำมั่นสัญญาว่าจะให้ค่านายหน้าหรือบำเหน็จรางวัลใด ๆ
sectionNo: 2
content: ด้วยทรัพย์สินหรือประโยชน์ใด ๆ แก่ผู้ที่หางานรังวัดมาให้สำนักงานช่างรังวัดเอกชนที่ตนสังกัด (๑๓) ปฏิบัติตามระเบียบ ข้อกำหนด ข้อบังคับของทางราชการและคำสั่งของหัวหน้าสำนักงานช่างรังวัดเอกชนซึ่งสั่งในหน้าที่โดยชอบด้วยกฎหมาย (๑๔) ไม่ฝ่าฝืนข้อบังคับ ข้อกำหนด
sectionNo: 2
content: ระเบียบและเงื่อนไขที่คณะกรรมการช่างรังวัดเอกชนกำหนด
content: ให้ไว้ ณ วันที่ ๑๓ ตุลาคม พ.ศ. ๒๕๓๕ เด่น โต๊ะมีนา รัฐมนตรีช่วยว่าการฯ ปฏิบัติราชการแทน รัฐมนตรีว่าการกระทรวงมหาดไทย
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรกำหนดมรรยาทวิชาชีพเพื่อเป็นมาตรฐานความประพฤติของช่างรังวัดเอกชน จึงจำเป็นต้องออกกฎกระทรวงนี้
กฎกระทรวง (พ.ศ. 2535) ออกตามความในพระราชบัญญัติช่างรังวัดเอกชน พ.ศ. 2535
วันที่ประกาศ: 1992-11-06

content: กฎกระทรวง (พ.ศ. ๒๕๓๕) ออกตามความในพระราชบัญญัติช่างรังวัดเอกชน พ.ศ. ๒๕๓๕
content: อาศัยอำนาจตามความในมาตรา ๕ แห่งพระราชบัญญัติช่างรังวัดเอกชน พ.ศ. ๒๕๓๕ รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้
sectionNo: 1
content: ให้กำหนดค่าธรรมเนียม ดังนี้ ๑. คำขอรับใบอนุญาตเป็นช่างรังวัดเอกชน๒๐ บาท ๒. คำขอรับใบอนุญาตจัดตั้งสำนักงานช่างรังวัดเอกชน๒๐ บาท ๓. คำขอรับโอนใบอนุญาตจัดตั้งสำนักงานช่างรังวัดเอกชน ตามมาตรา ๓๗๒๐ บาท ๔. คำขอโอนใบอนุญาตจัดตั้งสำนักงานช่างรังวัดเอกชน ตามมาตรา ๓๘ หรือมาตรา ๓๙๒๐ บาท ๕.
sectionNo: 1
content: ใบอนุญาตเป็นช่างรังวัดเอกชน ๕๐๐ บาท ๖. ใบอนุญาตจัดตั้งสำนักงานช่างรังวัดเอกชน ปีละ ๑,๐๐๐ บาท ๗. ใบแทนใบอนุญาตเป็นช่างรังวัดเอกชน หรือ ใบแทนใบอนุญาตจัดตั้งสำนักงานช่างรังวัดเอกชน ๑๐๐ บาท ๘. ค่าตรวจสอบเครื่องมือรังวัด ก. เครื่องวัดระยะอิเล็กทรอนิกส์ชิ้นละ ๓๐๐ บาท ข. กล้องธิโอโดไลท์ชิ้นละ ๒๐๐บาท ค.
sectionNo: 1
content: เครื่องจับมุมฉากชิ้นละ ๑๐๐บาท ง. เทปวัดระยะชิ้นละ๑๐๐บาท ๙. ค่าคัดสำเนาเอกสารหน้าละ ๕บาท ๑๐. การรับรองสำเนาเอกสารชุดละ ๑๐บาท
content: ให้ไว้ ณ วันที่ ๑๓ ตุลาคม พ.ศ. ๒๕๓๕ เด่น โต๊ะมีนา รัฐมนตรีช่วยว่าการฯ ปฏิบัติราชการแทน รัฐมนตรีว่าการกระทรวงมหาดไทย
content: หมายเหตุ :- เหตุผลในการประกาศใช้กฎกระทรวงฉบับนี้ คือ เนื่องจากมาตรา ๕ แห่งพระราชบัญญัติช่างรังวัดเอกชน พ.ศ. ๒๕๓๕ บัญญัติให้กำหนดค่าธรรมเนียมโดยกฎกระทรวง จึงจำเป็นต้องออกกฎกระทรวงนี้
พระราชบัญญัติคุ้มครองผู้ประสบภัยจากรถ (ฉบับที่ ๒) พ.ศ. 2535
วันที่ประกาศ: 1992-11-04

content: พระราชบัญญัติ คุ้มครองผู้ประสบภัยจากรถ (ฉบับที่ ๒) พ.ศ. ๒๕๓๕
content: ภูมิพลอดุลยเดช ป.ร. ให้ไว้ ณ วันที่ ๓๐ ตุลาคม พ.ศ. ๒๕๓๕ เป็นปีที่ ๔๗ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรแก้ไขเพิ่มเติมกฎหมายว่าด้วยการคุ้มครองผู้ประสบภัยจากรถ จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของรัฐสภา ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติคุ้มครองผู้ประสบภัยจากรถ (ฉบับที่ ๒) พ.ศ. ๒๕๓๕”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้ยกเลิกความในมาตรา ๒ แห่งพระราชบัญญัติคุ้มครองผู้ประสบภัยจากรถ พ.ศ. ๒๕๓๕ และให้ใช้ความต่อไปนี้แทน “มาตรา ๒ พระราชบัญญัตินี้ให้ใช้บังคับเมื่อพ้นกำหนดสามร้อยหกสิบวันนับแต่วันประกาศในราชกิจจานุเบกษาเป็นต้นไป”
content: ผู้รับสนองพระบรมราชโองการ ชวน หลีกภัย นายกรัฐมนตรี
content: หมายเหตุ :- เหตุผลในการประกาศใช้พระราชบัญญัติฉบับนี้ คือ เนื่องจากพระราชบัญญัติคุ้มครองผู้ประสบภัยจากรถ พ.ศ. ๒๕๓๕ มีบทบัญญัติไม่เหมาะสมบางประการ และยังมีปัญหาในการบังคับใช้และการปฏิบัติตาม สมควรขยายระยะเวลาการใช้บังคับออกไปก่อน เพื่อดำเนินการแก้ไขปัญหาดังกล่าว จึงจำเป็นต้องตราพระราชบัญญัตินี้